als_Latn dik_Latn sag_Latn
Mete: Reformat në energji, pensione dhe bujqësi, garantuesit e rritjes ekonomike
Raporti i publikuar nga INSTAT për Vlerën e Shtuar Bruto të tremujorit të tretë të 2014 ka qenë shkas për një dalje për mediet e zëvendës Ministrit të Ekonomisë, Ervin Mete, i cili deklaroi se rritja e treguar garanton rritjen e parashikuar prej 2 % të vitit 2014.
“Rritja ekonomike e tremujorit të tretë 2014 ka qenë 3.3%, mbështetur nga një rritje cilësore në sektorët e tregtisë, hotelerisë, industrisë përpunuese, ndërtimit dhe shërbimeve.
Ky është tregues i qartë i funksionimit të modelit të ri ekonomik dhe të ndikimit që reformat e thella të qeverisë, po japin në ekonominë e vendit”, tha Mete.
Gjithashtu ai shtoi se tendenca në rritje e investimeve private dhe forcimi në tërësi i sektorëve bazë të ekonomisë, tregojnë se vendi po i rikthehet rritjes së konsoliduar ekonomike.
Sipas tij reformat e qeverisë në energji; në financa publike; në shlyerjen e detyrimeve të prapambetura; paketat mbështetëse të manifakturës, të bujqësisë dhe së shpejti edhe të plastikës; reforma e pensioneve; reforma territoriale dhe, në tërësi, zbatueshmëria e ligjit, janë arsyeja e kësaj rritje, por “mbi të gjitha janë dhe garantuesi i një rritjeje cilësore dhe të qëndrueshme ekonomike ne vazhdimësi”.
-
asnje ndjesi
-
I kenaqur
-
i shqetesuar
-
i trishtuar
-
i indinjuar
als_Latn als_Latn als_Latn als_Latn als_Latn als_Latn unk als_Latn unk als_Latn unk als_Latn unk als_Latn unk knc_Latn